รัฐบาลไทย-ข่าวทำเนียบรัฐบาล-ปลัดมหาดไทยปลุกจิตวิญญาณ คน พช. สนองพระราชปณิธานสร้างประโยชน์สุขแก่อาณาประชาราษฎร์ สร้างสรรค์พัฒนางาน พัฒนาคุณภาพชีวิตพี่น้องประชาชนอย่างยั่งยืน
วันอังคารที่ 6 กันยายน 2565
ปลัดมหาดไทยปลุกจิตวิญญาณ คน พช. สนองพระราชปณิธานสร้างประโยชน์สุขแก่อาณาประชาราษฎร์ สร้างสรรค์พัฒนางาน พัฒนาคุณภาพชีวิตพี่น้องประชาชนอย่างยั่งยืน
ปลัดมหาดไทยปลุกจิตวิญญาณ คน พช. สนองพระราชปณิธานสร้างประโยชน์สุขแก่อาณาประชาราษฎร์ สร้างสรรค์พัฒนางาน พัฒนาคุณภาพชีวิตพี่น้องประชาชนอย่างยั่งยืน
วันนี้ (5 ก.ย. 65) เวลา 13.30 น. ที่ ลานอเนกประสงค์ ชั้น 2 อาคารรัฐประศาสนภักดี ศูนย์ราชการเฉลิมพระเกียรติฯ ถนนแจ้งวัฒนะ หลักสี่ กรุงเทพฯ นายสุทธิพงษ์ จุลเจริญ ปลัดกระทรวงมหาดไทย เป็นประธานในพิธีเปิดการจัดงานวันพัฒนาชุมชน 2565 ครั้งที่ 11 วาระครบรอบ 60 ปี กรมการพัฒนาชุมชน โดยมี นายสมคิด จันทมฤก อธิบดีกรมการพัฒนาชุมชน กล่าวรายงาน พร้อมด้วย พระครูสมุห์ วัชระ ภทฺทธมฺโม (พระครูต้น) ผู้ช่วยเจ้าอาวาสวัดระฆังโฆสิตาราม คณะผู้บริหารของกรมและรัฐวิสาหกิจในสังกัดกระทรวงมหาดไทย รองศาสตราจารย์วรวรรณ โรจนไพบูลย์ และผู้ช่วยศาสตราจารย์พิเชฐ โสวิทยสกุล ที่ปรึกษาปลัดกระทรวงมหาดไทย ข้าราชการ บุคลากรกรมการพัฒนาชุมชน และภาคีเครือข่ายของกรมการพัฒนาชุมชน เข้าร่วมพิธี
ปลัดกระทรวงมหาดไทย กล่าวว่า ขอแสดงความยินดีกับทุกท่านที่ได้รับการยกย่องเชิดชูเกียรติ และขอให้ทุกท่านรักษาความดี ให้เหมือนเกลือรักษาความเค็ม เมื่อช่วงเช้า พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นผู้อัญเชิญโล่รางวัลพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ที่ทรงพระราชทานให้กับผู้นําชุมชน หมู่บ้าน รวม 151 รางวัล นับเป็นพระมหากรุณาธิคุณอย่างหาที่สุดมิได้ สร้างความภาคภูมิใจของคนในชุมชน สะท้อนให้เห็นถึงความสําเร็จของคนมหาดไทยที่มีจิตวิญญาณ มีความปรารถนาในการบําบัดทุกข์ บํารุงสุข ให้แก่พี่น้องประชาชน คนมหาดไทยต้องมีความมุ่งมั่น และความพยายามที่จะขับเคลื่อนภารกิจต่าง ๆ ร่วมกับทั้ง 7 ภาคีเครือข่าย เพื่อนําไปสู่เป้าหมายสูงสุดของกระทรวงมหาดไทย คือ การบําบัดทุกข์ บํารุงสุข ให้เกิดผลลัพธ์ที่เป็นรูปธรรมแก่พี่น้องประชาชนอย่างแท้จริง
นายสุทธิพงษ์ จุลเจริญ ปลัดกระทรวงมหาดไทย กล่าวต่อว่า เรื่องสําคัญที่สุด คือ เราทุกคนเป็นข้าราชการในพระบาทสมเด็จพระเจ้าอยู่หัว มีหน้าที่ บําบัดทุกข์ บํารุงสุข ให้กับพี่น้องประชาชน ในทุกพื้นที่ทั้ง 878 อําเภอ 7,255 ตําบล 75,032 หมู่บ้าน 24 ล้านครัวเรือน 67 ล้านคน จําเป็นที่เราซึ่งเปรียบเสมือนโซ่ข้อกลางที่จะต้องเชิญชวนให้ภาคีเครือข่ายต่าง ๆ มาร่วมดําเนินการเพื่อทํางานจิตอาสาให้กับพี่น้องประชาชน ดังนั้น จึงจําเป็นที่จะต้องช่วยกันในการที่จะกล้า และขอความช่วยเหลือจากภาคีเครือข่าย เพื่อให้งานต่าง ๆ นั้นสําเร็จได้ ตามเป้าหมายการพัฒนาที่ยั่งยืน SDGs ทั้ง 17 ข้อ และเป้าหมายที่จะ Change for Good และขอให้ตระหนักว่า เราต้องเป็นรวงข้าวที่โน้มลงสู่พื้นดิน ยอมที่จะขอความช่วยเหลือ เพื่อให้งานออกมาดี เราต้องพัฒนาตัวเอง พร้อมกับสร้างทีมงานในการบําบัดทุกข์ บํารุงสุข ดังเช่นกลุ่มต่าง ๆ ที่ได้รับการยกย่องในวันนี้ ขอให้ทุกท่านเป็นข้าราชการที่ดีในพระบาทสมเด็จพระเจ้าอยู่หัว ทําให้ชุมชนมีความสุข มีความมั่นคง เข้มแข็ง และช่วยกันพัฒนาชุมชน ให้เป็นชุมชนที่เข้มแข็ง พี่น้องประชาชนมีความสุขอย่างยั่งยืนร่วมกันต่อไป
ต่อมา ปลัดกระทรวงมหาดไทย ได้กล่าวปาฐกถาพิเศษ ในหัวข้อ “กรมการพัฒนาชุมชนกับการขับเคลื่อนกระทรวงมหาดไทยสู่ Change for Good ในวาระครบรอบ 60 ปี กรมการพัฒนาชุมชน” แก่ผู้เข้าร่วมงาน โดยมีใจความสําคัญว่า ทุกคนจําเป็นต้องขับเคลื่อนนโยบายของกระทรวงมหาดไทย ไปสู่พี่น้องประชาชนให้ดีที่สุด ต้องช่วยกัน Change for Good คือ เราต้องทําวันนี้ให้ดีที่สุด ซึ่งวันนี้จะต้องดีกว่าเมื่อวาน และวันพรุ่งนี้จะต้องดีกว่าวันนี้ เพื่อประชาชนและประเทศชาติของเรา คําว่า Change for Good มาจาก การที่ UNFCCC (United Nations Framework Convention on Climate Change) ต้องการแก้ไขปัญหาภาวะโลกร้อน ได้มีการเชิญชวนให้คนในโลกนี้ใช้ชีวิตให้ดีกว่าที่ผ่านมา สาเหตุมาจากการทําลายสมดุลของธรรมชาติ จนทําให้เกิดภาวะโลกร้อน เราต้องลดการปล่อยก๊าซคาร์บอนไดออกไซด์ สร้างพื้นที่สีเขียว ฯลฯ เพื่อนําสมดุลกลับคืนมา นอกจากนี้ เรื่องที่สําคัญที่สุดที่พวกเราควรจะคํานึงถึง คือ กรมการพัฒนาชุมชนเป็นกรมที่ได้รับพระมหากรุณาธิคุณจาก พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระบาทสมเด็จพระวชิรเกล้าเจ้าอยู่หัว สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี และพระบรมวงศานุวงศ์ ทุกพระองค์ได้มีความเมตตา ทําให้เกิดโครงการต่าง ๆ เพื่อช่วยเหลือพี่น้องประชาชน พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้พระราชทานความหมายของการพัฒนา ไว้ตั้งแต่ปี 2536 ว่า "การพัฒนา คือ สร้างสรรค์" ทรงมีพระราชประสงค์ให้บุคลากรภาครัฐและภาคีเครือข่ายได้คิดคํานึงถึงการพัฒนาชุมชน ว่าต้องใช้สติปัญญา ต้องใช้ความคิดริเริ่ม ในการ Change for Good นําไปสู่การพัฒนาที่ถูกต้อง ทําให้ประชาชนสร้างพื้นฐานให้มั่นคง พอมี พอกิน พออยู่ พอร่มเย็น มีวิถีชีวิตตามหลักปรัชญาของเศรษฐกิจพอเพียง เกิดการพัฒนาตนเองและสามารถพึ่งพาตนเองได้ ขยายผลไปสู่การพัฒนาครอบครัว ชุมชน สังคม และการพัฒนาในระดับประเทศ ซึ่งจะนําไปสู่การพัฒนาที่ยั่งยืนอย่างแท้จริง นอกจากนี้ การทํางานของหน่วยงานภาครัฐจําเป็นจะต้องนําหลักกลไก 3 5 7 ไปใช้ เพราะสิ่งเหล่านี้ คือ หลักการดําเนินงานของกรมการพัฒนาชุมชน
นายสุทธิพงษ์ จุลเจริญ กล่าวเพิ่มเติมว่า สมเด็จกรมพระยาดํารงราชานุภาพ กล่าวว่า คนมหาดไทยที่ดีรองเท้าต้องสึกก่อนกางเกงขาดหมายถึง ต้องออกตรวจจนรองเท้าขาดไม่ใช่นั่งเก้าอี้จนกางเกงขาดเพราะหลักโบราณก็มีอยู่ว่า "จงคิด จงสั่ง จงตรวจ" นักพัฒนาชุมชนต้องมีหน้าที่ในการพัฒนา มีหน้าที่ไปทํางานร่วมกับ กํานัน ผู้ใหญ่บ้าน ผู้นําองค์กรปกครองส่วนท้องถิ่น สมาชิกกองทุนพัฒนาบทบาทสตรี สมาชิกกลุ่ม OTOP ผู้นําเยาวชน ผู้นําสตรี และภาคีเครือข่ายอื่น ๆ ที่อยู่ในชุมชน โดยเนื้อหาของการพัฒนา คือ การทําให้มั่นคงและทําให้ดีขึ้น ทําให้มีความสุขมีความปลอดภัย ซึ่งนโยบายของกระทรวงมหาดไทย เรามีวิสัยทัศน์ที่จะทําให้ประชาชนมีรากฐานการดํารงชีวิตและพัฒนาสู่อนาคตได้อย่างมั่นคง และสมดุลตามหลักปรัชญาของเศรษฐกิจพอเพียง กรมการพัฒนาชุมชนถือเป็นหน่วยงานสําคัญที่ช่วยบําบัดทุกข์ บํารุงสุขของพี่น้องประชาชนได้อย่างรอบด้าน ช่วยให้ประชาชนได้มีรายได้ ช่วยให้ประชาชนได้มีคุณภาพชีวิตความเป็นอยู่ที่ดีขึ้น มีความมั่นคง ช่วยให้เยาวชนสามารถพัฒนาเป็นเยาวชนที่ดี รวมถึงการแก้ไขปัญหาความยากจนก็เป็นบทบาทภารกิจที่สําคัญของกรมการพัฒนาชุมชนเช่นเดียวกัน
“พระบาทสมเด็จพระบรมราชาธิเบศร มหาภูมิพลอดุลยเดชมหาราช บรมนาถบพิตร นับว่าเป็นพระบิดาแห่งการพัฒนาของโลก ทรงพระราชทานแนวทางในการสร้างความเข้มแข็งให้ชุมชนด้วยตัวเอง จะต้องทําตามภูมิสังคม โดยในแต่ละพื้นที่จะมีสภาพภูมิสังคมที่แตกต่างกันออกไป ต้องทํางานให้สอดคล้องกับสภาพความเป็นอยู่ ที่แท้จริง สอดคล้องกับความสามารถของผู้คน อย่างเข้าใจ เข้าถึง และพัฒนา จึงเป็นที่มาของคําว่า "ระเบิดจากข้างใน" ประชาชนสามารถคิดสามารถทําสามารถพัฒนาได้ตั้งแต่ ต้นน้ํา กลางน้ํา และปลายน้ํา ภายใต้หลักปรัชญาของเศรษฐกิจพอเพียง อยากให้ทุกคนได้ภาคภูมิใจในฐานะที่เป็นข้าราชการ ผู้นําชุมชน ผู้นํากลุ่มอาชีพ ได้ภาคภูมิใจว่า สิ่งที่ท่านทํามาคือเนื้อแท้ของการบําบัดทุกข์บํารุงสุขโดยแท้จริง สิ่งที่สําคัญที่สุดอยากให้ทุกคนรักษา Passion ที่จะทําให้ ประชาชน และประเทศชาติของเรามีความสุขมีความเจริญ โดยอาศัยภาคีเครือข่ายในการสร้างความร่วมมือให้ประสบความสําเร็จ ตามหลัก บวร เพื่อที่จะทําให้พวกเรามีพลังในการพัฒนาร่วมกัน เป็นแนวหน้าของกระทรวงมหาดไทยและรัฐบาลที่ได้ร่วมใจกันผนึกกําลังและผสานการทํางานร่วมกันในการสร้างความเปลี่ยนแปลงไปสู่สิ่งที่ดีกว่า Change for Good เพื่อประชาชนคนไทยมีคุณภาพชีวิตที่ดีมีความสุขและธํารงไว้ซึ่งสถาบันชาติ ศาสน์ กษัตริย์ อย่างยั่งยืน” นายสุทธิพงษ์ จุลเจริญ กล่าวทิ้งท้าย